Bistand Vest; Temamøte 27.april 2022

Notat AW

**«FRIVILLIGHET INNEN BISTAND»**

Til stede: ca. 40 personer

**Kveldens møte- og debattleder, Kjersti Werner**

Kjersti ønsket velkommen og sa litt om Bistand Vest – hvem, hva og hvorfor. Videre litt om temaet som er valgt, innledere og deltakere i panelet.

Hvorfor Bistand Vest: Små organisasjoner er veldig usynlige i bistandssammenheng; også i kommunal sammenheng; jf. Planarbeidet i Bergen kommune (Internasjonal plan og Plan for frivillighet). Regler og økonomiske støtteordninger er lagt til rette for store organisasjoner; f.eks. søknadsprosedyrer knyttet til Norad, offentlig støtte, ordning med skattelette for givere som gir gaver etc.

Vi ønsker: å være synlige, bli omtalt der det er relevant, bli tatt med på råd, at vi knyttes tettere til kommunens internasjonale arbeid, kommunens arbeid med bistand og med frivillighet. Jeg var vel ikke så konkret, tror jeg.) Generelt ønsker vi at forholdene, regler og retningslinjer også legger til rette for de små organisasjonenes aktivitet.

**Første innleder: Tidligere direktør for NORAD, Jon Lomøy**

Swahili og norsk – bruk av «forstavelser» og «endelser»

Rafiki = venn

Urafiki = vennskap

Lomøy knyttet sitt innlegg til de fire spørsmålene Bistand Vest har stilt. Hva vet vi om hva som virker i bistandsarbeidet? Først og fremt er det viktig å slå fast at bistand virker, det er godt dokumentert. Lomøy viste spesielt til ett vellykket prosjekt; vaksinasjonsprogrammet ledet av Tore Godal. Programmet ble en global vaksinasjonsallianse gjennom organisasjonen [Gavi](https://www.fhi.no/publ/2017/trendrapport-vaksiner-2017/) som Godal var leder for de første 6 årene organisasjonen eksisterte. Programmet har reddet et titalls millioner barn.

Norske bistand har et omfang på ca. 40 milliarder kroner (1% av statsbudsjettet). Dette er ca 2/3 deler av Oslo kommunes budsjett. I den store sammenhengen et heller lite, men lokevel viktig beløp. Skal bistand virke i det store perspektivet, er allianser viktig – alene er vi for små.

Frivillighet er det viktigste vi har som nasjon og har alltid vært sentral i bistandssammenheng. Dette har vi lang tradisjon for i Norge. Lomøy viste bl.a. sanitetskvinnene. De bygde helsehusene før staten tok over. Frivilligheten i bistandsarbeidet må vi holde fast på; den er viktig: Dette gjelder ikke minst i forhold til lokalkunnskap; det å finne de gode lokale partnerne. Vår frivillighet skal også være med på å styrke mottakers frivillighet – to sider av samme sak.

Er det plass til både «de store» og «de små»? Et rungende ja til det! Den viktigste ressursen i bistandsarbeidet er **engasjementet**! Dette engasjementet har ikke minst betydning for norske samfunnet! Engasjement i seg selv gjør oss til et bedre samfunn.

*Hvis du har et eple og jeg har et eple og vi bytter, har vi begge fortsatt ett eple. Men hvis du har en idé og jeg har en idé og vi bytter, vil vi begge ha to idéer.*

*George Bernhard Shaw*

Viser her også til Lomøys artikkel fra 20.12.21 **«De bistandsdebattene vi sårt trenger»**

To strategier de små organisasjonene bør vurdere: a) bli knakende gode nisjeleverandører innenfor ett område eller tema b) alliansebygging (eks. FOKUS, Misjonsnett, Atlas-alliansen» - men dette kan medføre «paraply-byråkrati». Bistand Vest sin samarbeidsmodell er spennende.

**Andre innleder: Tidligere bistandsminister, Dag Inge Ulstein**

Ulstein startet med å skryte av samarbeidet i Bistand Vest før han presentere sitt perspektiv i arbeidet rundt bistand, «det handler om verdier». Det handler om hvor viktig trygghet og sikkerhet er for det enkelte menneske, jf. Det vi nå har opplevd rundt pandemien og krigen i Ukraina. Barnas opplevelser! Bærekraftagendaen handler om dette.

Engasjement i arbeidet gir vekst og innbefatter tydelige verdier. Pandemien har medført et kraftig tilbakeslag for mange grupper i mange land! Arbeidet med bærekraftsmålene er satt 10-15 år tilbake pga pandemien og krigen i Ukraina. Ett eksempel – 45% av jentene kommer ikke tilbake til skolen, de trengs hjemme!

Vi trenger kunnskap om hva som gir effekt! Små organisasjoners arbeid er viktig, men vi må samtidig være bevisste på at det er ekstremt mange små organisasjoner og alle vil ha litt av «kaken». Det er villet politikk at antall organisasjoner reduseres; at antall tema reduseres. Vi må jobbe for partnerskap og fordypning. To gode eksempler Strømmestiftelsens [«Speed-schools»](https://strommestiftelsen.no/speed-school) (6år på 2år!) og [Atlasalliansen](https://www.atlas-alliansen.no/). Bistand Vest et riktig og flott veivalg i denne sammenheng!

**Viktig:**

* tillit
* kontekstforståelse
* ekte partnerskap
* relasjoner
* Mange organisasjoner er altfor personavhengige. Hvordan bygge lokalt eierskap?

Samtidig er det veldig viktig at engasjementet til den enkelte ikke undervurderes!

Hold fokus på:

* Fattigdomsorientering
* Sikt tydelig på sårbare grupper (funksjonshemmede jenter og andre)
* Vær bevisst ansvaret vi har i forhold til klima

Faren for kutt i bistandsmidler fra ulike land er for tiden stor, [eksempelvis Storbritannia](https://www.bistandsaktuelt.no/fn-helse-korona-pandemien/ulstein-britiske-kutt-kommer-pa-svaert-uheldig-tidspunkt/139793) etter Brexit.

Her kan du lese om [Ulsteins svar i spørretimen om kuttet.](https://www.regjeringen.no/no/dokumentarkiv/regjeringen-solberg/aktuelt-regjeringen-solberg/ud/dialog_stortinget/stortinget_svar/2021/svar_srhr/id2850067/?utm_source=regjeringen.no&utm_medium=email&utm_campaign=nyhetsvarsel20210520)

De fattige landene må ikke «betale» for nye flyktningestrømninger! (KrF) I Malawi steg brødprisen 3 ganger over 4 uker!

Vi ble oppfordret til å være «supermodige» og speide etter samarbeidsmuligheter, gjerne utradisjonelle.

Til slutt oppfordret Ulstein alle om også å spre fortellingene om «det som ikke virket». Disse fortellingene er like viktig som fortellingene om «hva som virker».

**Paneldebatt**

Deltakere:

* Jon Lomøy
* Ottar Mæstad (Development Learner´s Lab – CMI)
* Harald Borge, rektor Fridalen skole
* Åse Kvinnsland Kodal, Bistand Vest
* Camilla Haug, Redd Barna
* Josef Chileshe, Norec

Mye ble debattert – her bare noen stikkord:

Mange prosjekt virker – og det er mange som ikke virker…..

Spør: «Gjør vi en forskjell – for noen?» Hva ville skjedd hvis vi ikke var der?

Kunnskap og engasjement er viktige stikkord!

* Jobbes det med skolebygging og skoleutvikling, så sørg for å ha kunnskap om læring – hva har effekt? Se til forskningen. Undervisning på det nivået elevene befinner seg, har stor effekt! Det finnes eksempler der barn etter flere års skolegang, fortsatt ikke kan lese!
* Kunnskap må oppdateres – hele tiden!
* Forskning – følg med Development Learner´s Lab (DLL) – solid forskningsprosjekt
* «Fattigdomsfella» - en syklus som holder folk i en tilstand av fattigdom, selv når de forsøker å løfte seg selv ut. Vi må klare å tenke mange ting på en gang! (Klima – krig – fattigdom – bistand?)
* Spesialisering: gå enten i dybden eller spesialiser ett tema
* Frivillig arbeid handler om en «indre motivasjon» - må tas vare på!
* Innspill fra nedre høyer/venstre hjørne: «Er her en undertekst som dirrer? Hva ligger under spørsmålene?»